ગળતેશ્વર મામલતદાર કચેરીના મિટીંગ હોલમાં સવારે ૧૧ કલાકે ગળતેશ્વર મામલતદાર બી.એમ.ત્રિવેદી દ્વારા માસ્ટર ટ્રેનર પ્રાથમિક શિક્ષકોને પોતે બજાવેલી ચૂંટણીલક્ષી સારી કામગીરી કરવા બદલ તાલુકા તેમજ ઠાસરા તાલુકામાં સૌપ્રથમ વખત એવોર્ડ આપવામાં આવ્યા હતા. કાર્યક્રમમાં ગળતેશ્વરના નિવૃત તાલુકા વિકાસ અધિકારી જે.એસ.સાધુ તેમજ હાલના તાલુકા વિકાસ અધિકારી બી.સી.સોઢા ઉપસ્થિત રહ્યા હતા. જેમાં સૌપ્રથમ સોનીપુર પ્રા.શાળાના શિક્ષક અને માસ્ટર ટ્રેનર દિપક પટેલને મામલતદાર બી.એમ.ત્રિવેદી દ્વારા એવોર્ડ એનાયત કરાયો હતો. જ્યારે રાજુપુરા પ્રા.શાળાના મહેશ પટેલને નિવૃત ટીડીઓ તેમજ સેવાલિયા પ્રા.શાળાના અરૂણ પી જોશીને હાલના ટીડીઓ બી.સી.સોઢા દ્વારા એવોર્ડ આપી તેમજ તાલુકાની અન્ય શાળાઓના માસ્ટર ટ્રેનર પ્રાથમિક શાળાના શિક્ષકોને વિવિધ નાયબ મામલતદાર દ્વારા એવોર્ડ એનાયત કરવામાં આવ્યા હતા.